text: Gusto mo bala basahon ini nga artikulo sa %?
text: #000008
text: Samtang nagadamo ang tawo sa Aprika, nagadiutay naman ang puluy-an sang ilahas nga mga sapat, nagaresulta ini sa “masami nga pagpamintas,” siling sang balasahon sa Cape Town nga Africa Geographic. Ang mga leon “nagahunahuna nga tulukbon nila ang mga tawo.” Halimbawa, sa Tanzania ginapatay sang leon ang mga 70 ka tawo kada tuig sugod sang 1990. Sa pila ka kaso, suno sa sini nga balasahon, ang iban nga mga leon “nanamian gid magtukob sang mga tawo, amo nga ginasalakay nila ini sa balkon sang mga payag kag ginapangrungkab nila ang mga atop nga hilamon kag ang daga nga mga dingding.”
text: #000013
text: Papel nga Pareho Kapag-on sang Salsalon
text: #000016
text: Ang mga researcher sa Swedish Royal Institute of Technology nakaimbento sing pamaagi nga makahimo sing papel halin sa kahoy nga indi madula ang natural nga kapag-on sang iya fiber. Ang kinaandan nga pamaagi sa paghimo sing papel halos nagadula sang natural nga kapag-on sini. Pero nagmadinalag-on ang grupo sang mga Swedish sa pagproseso sang kahoy nga indi madula ang natural nga kapag-on sang iya fiber, nga nagagamit sang de-makina nga pangbati. Sa tion sang pagsala, nagatapikanay ang mga fiber sini, kag makahimo sing papel nga mas mapag-on pa sangsa metal ukon daw halos pareho na kapag-on sa mga salsalon nga ginagamit sa pagpatindog sang bilding.
text: #000017